SEAFCO พร้อมลุยงานใหม่ หลังคว้างาน 3 โปรเจค มูลค่า 281.29 ลบ.
SEAFCO พร้อมลุยงานใหม่ หลังคว้างาน 3 โปรเจคในเดือนก.พ. มูลค่ารวม 281.29 ลบ.
9 ก.พ. 2560

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 3 โครงการที่รับในเดือนกุมภาพันธ์ 2560  ดังนี้ โครงการทางหลวงพิเศษ บางปะอิน-นครราชสีมา ช่วงที่ 6 หินกอง จังหวัดสระบุรี ลักษณะของงานเป็นงานเสาเข็มเจาะผู้ว่าจ้างบริษัท เสริมมิตร เอกเซคคิวทีฟ จำกัด ซึ่งขณะนี้อยู่ระหว่างดำเนินการก่อสร้าง
อีกทั้งโครงการทางหลวงพิเศษบางปะอินนครราชสีมา ช่วงที่ 25 จังหวัดนครราชสีมา เป็นงานเสาเข็มเจาะ ผู้ว่าจ้างบริษัท ธาราวัญคอนสตรั๊คชั่น จำกัด ซึ่งมีกำหนดเริ่มดำเนินการก่อสร้างกลางเดือนกุมภาพันธ์ 2560 และโครงการอาคารผู้ป่วยนานาชาติ โรงพยาบาลกรุงเทพ ซอยศูนย์วิจัย จังหวัดกรุงเทพฯ เป็นงานเสาเข็มเจาะและกำแพงกันดินระบบไดอาแฟรมวอลล์ ผู้ว่าจ้างบริษัท กรุงเทพดุสิตเวชการ จำกัด (มหาชน)หรือ BDMS กำหนดเริ่มดำเนินการก่อสร้างกลางเดือนกุมภาพันธ์ 2560 มูลค่าโครงการข้างต้นไม่รวมภาษีมูลค่าเพิ่มเป็นเงิน 281.29 ล้านบาท 